Justina de Padua

Justina de Padua (Padua, Imperio Roman [hodie in Italia], in le seculo 3 – Padua, le 7 de octobre 304; italiano: Giustina di Padova, veneto: Justina de Pàdoa, lombardo: Istina de Padova) esseva un juvene martyre christian qui moriva dum le persecutiones de Diocletiano; tracte ante del prefecto Maximiano, illa esseva sententiate a esser secate per un gladio. Illa es le sancte protectrice del urbe de Padua, e le die in le qual on celebra su recurrentia es le 7 de octobre.

Nascite in un familia prospere, su patre, Vitaliano, esseva un nobile ric qui olim tegeva le officio de prefecto de Padua e qui se converteva al christianismo gratias al predicationes de Sancte Prosdocimo, tunc le episcopo de Padua. Le parentes de Justina – qui non habeva successe in haber filios usque celle tempore – recipeva le nascentia del filia ut un benediction divin e le responsa a lor orationes.Allen Banks Hinds, M.A. “Saint Justina of Padua”. A Garner of Saints, 1900. CatholicSaints.Info. 20 April 2017

Devote desde le infantia, illa faceva voto de remaner virgine in perpetuitate. Dum le persecution de christianos incepte per le imperator Neron, Maximiano – le nove prefecto de Padua post le patre de Justina – esseva particularmente brutal in su repressiones. In celle epocha, Justina soleva visitar le christianos imprisionate pro incurar se de illes e confortar les e, al fin, Maximiano ordinava a su guardas de facer la arrestar. Illa se monstrava resolute contra omne persuasion e attacco del viros del prefecto, facto que causava su sententia de morte.

Preterea esser le sancte protectrice de Padua, Justina es etiam le patrona del urbe de Venetia insimul a Sancte Marco.Butler, Alban. "St. Justina of Padua, Virgin and Martyr", The Lives of the Saints. vol.X, 1866 Celebrate le 7 de octobre, le festivitates del sancta coincideva con le fin del recolta del uva,Knapton, Michael, Law, John E., Smith, Alison. Venice and the Veneto during the Renaissance, Firenze University Press, 2014  e, pro hoc, le sue esseva un festa particularmente sentite per le venetos.

Galeria

 Referentias 

Category:Sanctos